《戍妇吟》
宋代·刘黻

月色暗还明，邻家砧杵声。
有衣难寄还，无衣不关情。
冰合长沙渡，霜枯细柳营。
北征人未返，鸿雁又南征。

作者简介：（1217—1276）温州乐清人，字声伯，号蒙川、质翁。少读于雁荡山僧寺，理宗淳祐十年试入太学。以上书忤执政，安置南安军。及还，复极言政治得失。以材署昭庆军节度掌书记，由学官试馆职。历监察御史，改正字，官至吏部尚书兼工部尚书、中书舍人。元兵陷临安，陈宜中谋拥二王，迎黻共政，行至罗浮病卒。有《蒙川遗稿》。